องค์การขนส่งมวลชนกรุงเทพ ตั้งคณะกรรมการตรวจสอบข้อเท็จจริงหาสาเหตุเพลิงไหม้รถโดยสารปรับอากาศ NGV สาย 145
องค์การขนส่งมวลชนกรุงเทพ ตั้งคณะกรรมการตรวจสอบข้อเท็จจริงหาสาเหตุเพลิงไหม้รถโดยสารปรับอากาศ NGV สาย 145 ที่จอดอยู่ภายในอู่เเพรกษาบ่อดิน จนได้รับความเสียหาย อีกหลาบคันองค์การขนส่งมวลชนกรุงเทพ หรือ ขสมก. ชี้แจงกรณีเกิดเหตุเพลิงไหม้รถโดยสารปรับอากาศ NGV สาย 145 หมายเลข 3 - 70481 ที่จอดอยู่ภายในอู่เเพรกษาบ่อดิน ได้รับความเสียหาย และเพลิงได้ลุกลาม ทำให้รถโดยสารที่จอดอยู่บริเวณใกล้เคียงได้รับความเสียหายบริเวณตัวถังเล็กน้อยอีก 6 คัน เมื่อเวลา 22.26 น. ของวันที่ 2 มิถุนายนที่ผ่านมาว่า เหตุการณ์เพลิงไหม้ในครั้งนี้เป็นรถที่เลิกวิ่งให้บริการแล้ว จอดเก็บในอู่ ไม่มีผู้ได้รับบาดเจ็บหรือเสียชีวิต และไม่ได้มีสาเหตุมาจากการถูกวางเพลิงแต่อย่างใด แต่ ขสมก.จะแต่งตั้งคณะกรรมการตรวจสอบข้อเท็จจริงของสาเหตุการเกิดเหตุทั้งหมด เพื่อหาผู้รับผิดชอบ ทั้งนี้ก่อนเกิดเหตุ เวลาประมาณ 22.00 น.ได้มีช่างของบริษัทผู้ดูแลระบบ GPS ดำเนินการซ่อมบำรุงระบบไฟฟ้าของ GPS บนรถโดยสาร NGV คันที่เกิดเหตุ โดยช่างได้ดำเนินการซ่อมเสร็จในเวลา 22.25 น.หลังจากนั้น เวลาประมาณ 22.26 ได้เกิดเหตุเพลิงลุกไหม้จากภายในรถ ขสมก.ได้แจ้งเจ้าหน้าที่ตำรวจ เพื่อลงบันทึกประจำวัน ขณะนี้อยู่ระหว่างประเมินค่าเสียหายที่เกิดขึ้น และตรวจสอบพิสูจน์สาเหตุของเพลิงไหม้สำหรับรถโดยสาร NGV คันที่เกิดเหตุ ได้รับความเสียหายบริเวณตัวถัง แต่ช่วงล่างแชสซี ไม่ได้รับความเสียหาย ยังสามารถซ่อมบำรุง เพื่อนำกลับมาวิ่งให้บริการได้ตามปกติ ส่วนรถโดยสาร อีก 6 คัน ที่ได้รับความเสียหายเล็กน้อยสามารถซ่อมสีตัวถัง เพื่อนำกลับมาวิ่งให้บริการได้ตามปกติ